Os elementos lingüisticos eslavos son muito evidents en Rumanía y Republica Moldava. Encara que Dacia estió un nuclio d'influencia romana con ciudatz y vida urbana, os habitants romanizaus d'estas ciudatz las abandonoron quan se produciban as invasions que acompanyaban a la a caita de l'Imperio Román y prenioron un modo de vida transuant en os Carpatos y a suya redolada. Como conseqüencia d'esto quasi no sobrevivioron os toponimos orichinals d'as ciudatz en latín u romanz. Os nuevos nuclios grans de población estioron fundacions u refundacions d'una población on os eslavos (u bulgaros asociaus a eslavos) yeran a clase dirichent, u por o menos o eslavo yera a luenga d'a cultura y d'os liders relichiosos, y d'esta traza tenemos os toponimos Cernavodă, Prilog, Dumbrava, Bistriţa, Talna, Rus, Bistra, Glod, Ruscova, Straja, Putna, Hulub, Bâc, Tecuci, Potcoava, Corabia, Lipova, Holod, Topila, Ostrovu.